open-index/open-wikipedia-markdown huggingface dataset:
Vandens parkas

**Vandens parkas** – atrakcionų parkas, kurių atrakcijos įtraukia vandenį: nusileidimo kalneliai, žaidimų aikštelės su (besitaškančiu) vandeniu, srauniosios upės ar kitos pramoginės maudynės, plaukiojimai, aplinka, skirta vaikščiojimui basam. Didesniuose vandens parkuose gali būti įrengta dirbtinė aplinka, skirta banglenčių sportui, pavyzdžiui, jūros bangų baseinas ar *FlowRider*.

## Raida
Vandens parkų populiarumas auga nuo jų atsiradimo praeito amžiaus penktame dešimtmetyje ir šeštojo dešimtmečio pradžioje. Jungtinės Valstijos turi didžiausią ir intensyviausią vandens parkų rinką (virš 1000 vandens parkų ir daugybe naujų parkų, atsidarančių kasmet). Didžiausios organizacijos –  ir .

## Lietuvoje
Lietuvoje yra keli vandens parkai, žinomiausi jų: Vichy vandens parkas, Druskininkų vandens parkas, Grand SPA Lietuva vandens parkas ir Trasalis - Trakai Resort & SPA (uždarytas) vandens parkas.

## Galerija

Serenan ulkoliukumäkiä.jpg|*Serena* vandens parkas Espe (Suomija)
Aquamarina.JPG|Sraunioji upė *Aguamania* vandens parke Marakaibe (Venesuela)
Caribe01.jpg|Nusileidimo kalneliai *Costa Caribe* vandens parke Salou (Ispanija)
Cedar Point splash area.jpg|Žaidimų aikštelė su besitaškančiu vandeniu *Cedar Point* atrakcionų parke Sanduskyje (JAV)
Druskininkai, Water park tubes.jpg|Druskininkų vandens parkas
Patinodromas

**Patinodromas** – lenktynių trasa, skirta riedučių sporto greitojo čiuožimo rungtims.

Patinodromas nuo velodromo skiriasi savo posūkiais ir konstrukcija. Visas trasos takelis yra plokščias ir neturi jokių pakylimų ar nuolydžių. Nors yra ir patinodromų arenų, bet dažniausiai statomi patinodromai stadionai po atviru dangumi. Paviršius dažniausiai dengtas asfaltu, betono ar panašios medžiagos. Trasos ilgis 160 m – 250 m.

Lietuva viena iš nedaugelio Europos šalių, kuri neturi tarptautiniu mastu pripažintos riedučių sporto federacijos, todėl šalyje nėra nei vieno patinodromo.
Šiaulių BMX trasa

**Šiaulių BMX trasa** – BMX dviračių sporto trasa Šiauliuose, Lietuvoje. Vienintelis šalyje tarptautinio lygio aukštų standartų BMX parkas.

## Įranga
Trasoje įrengta olimpinius standartus atitinkanti starto įranga.

## Šaltiniai
Šėtoniškas sandėris

**Šėtoniškas sandėris** gali reikšti:
* Šėtoniškas sandėris – 1967 m. sukurtą filmą
* Šėtoniškas sandėris – 2000 m. sukurtą filmą
Šėtoniškas sandėris (1967 filmas)

**Šėtoniškas sandėris** () – 1967 m. Didžiojoje Britanijoje sukurta komedija, kurioje vaidino scenarijų parašęs Peteris Cookas.

Internetionio puslapio „Rotten Tomatoes“ lankytojai juostą įverino 65% teigiamų atsiliepimų, o kritikai – net 81 %.

2000 m. buvo sukurtas šio filmo perdirbinys, kuriame pagrindinį vaidmenį atliko aktoriai Brendan Fraser ir Elizabeth Hurley.

## Pagrindiniai aktoriai
: *Aktorius – vaidmuo*
* Peter Cook – Velnias
* Dudley Moore – Stenlis Mūnas
* Eleanor Bron – Margareta
* Raquel Welch – Aistra

## Turinys

Stenlis – nevykėlis virėjas, beviltiškai įsimylėjęs toje pačioje užeigoje dirbančią padavėją Margaretą, tačiau niekaip nedrįstantis jos užkalbinti. Vieną dieną jis susipažįsta su paslaptingu lankytoju, kuris prisistato esąs Velnias, ir pasiūlo Stenliui sandėrį: išpildyti 7 jo norus mainais į sielą. Stenlis sutinka, tačiau netrukus paaiškėja, kad, renkantis norus, reikia būti labai atsargiam…
Radžputana

**Radžputana** () – istorinis Indijos regionas dabartinėje Indijos Radžastano valstijoje, kurį Britų Indijos valdžia buvo pavadinusi Radžputana.

Radžputanos regione buvo 18 vietinių kunigaikštijų, dvi vadijos () ir britų valdyta provincija Adžmer-Mervara. Šis britų įvestas pavadinimas oficialiai buvo naudotas, kol 1949 m. jį pakeitė pavadinimas *Radžastanas*, įvestas 1949 m. konstitucijoje.

## Pavadinimas
Džordžas Tomas (*George Thomas*) buvo pirmasis, kuris 1800 m. šį regioną pavadino *Radžputana*. Istorikas *[[John Keay]]* savo knygoje „India: A History“ teigė, kad pavadinimas *Radžputana* buvo sugalvotas britų, tačiau tapo retrospektyviai autentiškas: Ferišto ankstyvosios musulmoniškos Indijos istorijos 1829 m. vertime Džonas Brigsas (*John Briggs*) atmetė terminą  ('indų kunigaikščiai'), kuris naudotas ankstesniame vertime, ir pakeitė terminu  ('radžputų kunigaikščiai').
Tai buvo daugiausia gudžarų kraštas. Istorikas *R. C. Majumdar* aiškino, kad šis regionas ilgai buvo žinomas kaip *Gurjaratra* (ankstyvoji *Gujarat* forma), tik vėliau imta vadinti Radžputana.

## Geografija
Radžputanos regionas apėmė 343 328 km² ir buvo padalintas į geografinius vienetus:
* Rajonas į šiaurės vakarus nuo Aravalio kalnyno (*Arāvalli Range*), įskaitant dalį Taro dykumos. Būdingas smėlingas nederlingas kraštovaizdis.
* Aukštesnės vietovės pietrytinėje kalnyno dalyje, kurios yra, palyginti, derlingos.
Visas regionas yra kalvų ir plokščiakalnių kraštas tarp šiaurinių Indijos lygumų ir pagrindinių plokščiakalnių pusiasalinėje Indijoje.

## Nuorodos

# Low, Sir Francis (ed.) *The Indian Year Book & Who’s Who 1945-46*, The Times of India Press, Bombay.
# Sharma, Nidhi *Transition from Feudalism to Democracy*, Aalekh Publishers, Jaipur, 2000 ISBN 81-87359-06-4.
# Webb, William Wilfrid *The Currencies of the Hindu States of Rajputana*, Archibald Constable & Co., Westminster, 1893.
# Rajputana, Encyclopædia Britannica.
# Rajputanas.com .
# Rajputana. IN
Brita Borg

**Brita Borg** (1926 m. birželio 10 d. – 2010 m. gegužės 4 d.; pilnas vardas – *Brita Kerstin Gunvor Borg*) – švedų aktorė ir dainininkė. Borg atstovavo Švedijai 1959 m. Eurovizijos dainų konkurse Kanuose (Prancūzija).

## Žymiausios dainos
* Tangerine (1943)
* Alla säger att jag ser så ledsen ut
* Jag ska ta morfar med mig ut i kväll
* Sodom och Gomorra
* Calypso Italiano (1957)
* Kärlek livet ut (1957)
* Sorglösa brunn (su Ramel)
* Ge en fräknig och ful liten flicka en chans
* Regn, regn, regn
* Utsikt från en bro
* Gotländsk sommarnatt
* Frysboxcalypso
* Res med mig till Skottland!
* Ett rent undantag
* Jan Öivind Swahn
* Die Borg

## Filmografija
* Rymdinvasion i Lappland (1959)
* Den store amatören (1958)
* I rök och dans (1954)
* I dur och skur (1953)
* I dimma dold (1953)
* Dårskapens hus (1951)
* Med flyg till sjunde himlen (1949)
* Gatan (1949)
* Lilla Märta kommer tillbaka (1948)
* Swing it, magistern! (1940)

## Nuorodos

* Brita Borg IMDB svetainėje

|-
MTV filmų apdovanojimai

**MTV filmų apdovanojimai** () – kino apdovanojimų ceremonija, kasmet transliuojama per MTV. Nominantai išrenkami MTV prodiuserių ir vadovų. Laureatus internete išrenka visuomenė. Balsavimas vyksta MTV oficialiame tinklalapyje (nuoroda – movieawards.mtv.com).

Pirmoji apdovanojimų ceremonija surengta 1992 m. Apdovanojimo trofėjus, tai paauksuotas popkornų indelis. Nuo 2007 m. apdovanojimai transliuojami gyvai, iki tol rodytas tik sumontuotas vaizdo įrašas.

## Apdovanojimų kategorijos

## Ceremonijos

## Išnašos

## Nuorodos
* Oficiali svetainė
Kristis Andreou

**Kristis Andreou** (g. 1994 m. rugpjūčio 12 d. Limasolyje) – buvęs Kipro futbolininkas, žaidęs Lietuvoje. Atstovavo Vilniaus "Žalgirio" klubui. Buvo kviečiamas į Kipro jaunimo iki 21 m. rinktinę.

## Karjera
Profesionalo karjerą pradėjo AÉL Lemesós. 2012–2013 m. sezone atstovavo FC Slovácko. 2013 m. grįžo į AÉL Lemesós.

Nuo 2014 m. rungtyniavo Lietuvoje. Atstovavo „Žalgirio“ klubui, įsitvirtino startinėje sudėtyje. Pirmąjį įvartį pelnė antrojo turo A lygos rungtynės prieš Marijampolės "Sūduvą". Pirmąjį dublį ketvirtajame ture Su Klaipėdos "Atlantu".

Vėlesniais metais rungtyniavo Kipro čempionate. Atstovavo AO Agía Nápa, AEZ Zakakiou, ÉN Paralímni, Árīs Lemesós.

## Pasiekimai

;**[[VMFD Žalgiris]]**
* A lygos čempionas (2) 2014, 2015 m.
* LFF taurės laimėtojas (1) 2013–2014 m.

## Išnašos

## Nuorodos
* Transfermarkt
Lukas Lidakevičius

**Lukas Lidakevičius** (g. 1993 m. balandžio 29 d. Klaipėdoje) – Lietuvos futbolininkas, žaidžiantis vartininko pozicijoje, Lietuvos jaunimo iki 21 m. futbolo rinktinėje.

2014 m. liepos 18 d. iki sezono pabaigos buvo išnuomotas Klaipėdos "Granito" klubui.

## Šaltiniai
Atajalai

**Atajalai** () arba ***tajanai*** – Taivano aborigenų gentis. 2000 m. jų buvo 91 883. Jie sudaro 23,1 % Taivano aborigenų. Tai antra pagal dydį aborigenų gentis. Atajalų genties pavadinimas reiškia „drąsūs žmonės“.
## Tautosaka
Legendos teigia, kad atajalų protėviai atsirado skilus akmeniui Pinspkanui. Iš trijų atsiradusių žmonių vienas nusprendė grįžti į akmenį. Berniukas ir mergaitė mylėjo vienas kitą ir ilgai gyveno kartu, bet jis buvo drovus, tad jie nesuartėjo. Mergaitė išėjo iš namų, su anglimi išsipaišė veidą, kad apsimestų kita mergina. Planas pavyko ir vaikinas su mergina ilgai gyveno kartu. Netrukus jie susilaukė vaikų. Iš to kildinama atajalų moterų tradicija tatuiruoti veidus. 

## Žymūs atajalai

* Tom Chang, dainininkas
* May Chin, aktorė, dainininkė ir politikė
* Vic Chou, aktorius, popgrupės F4 narys
* Vivian Hsu, modelis, aktorė ir dainininkė
* Albee Huang, aktorė ir dainininkė
* Yuming Lai, Y2J roko grupės dainininkė
* Irene Luo, dainininkė
* Jolin Tsai, dainininkė
* Joanne Tseng, aktorė, popdueto Sweety narė
* Landy Wen, dainininkė
* Jane Huang, Y2J roko grupės dainininkė

## Šaltiniai
Ignas Plūkas

**Ignas Plūkas** (g. 1993 m. gruodžio 8 d. Kaune) – Lietuvos futbolininkas, vartininkas. 

## Karjera
Žaidėjas pirmiausiai pateko į FBK Kaunas. Žlugus šiam klubui, pasirašė sutartį su tuometiniu VMFD „Žalgiriu“. 

Vilniečiai buvo paskolinę žaidėją FK Šiauliai. Šiauliuose Ignas tapo pagrindiniu vartininku ir gaudavo daug žaidybinio laiko. Vėliau buvo skolinamas Utenos Uteniui. 

### „Trakų“ klubas
Pasibaigus sutarčiai su Vilniaus „Žalgiriu“, perėjo į FK Trakai.

### „Sūduvos“ klubas
Nuo 2018 m. sezono priklausė „Sūduvai“. 2019 m. lapkričio mėn. pranešta, kad sutartis su marijampoliečiais pratęsta dar metams.

2020 m. A lygoje vartininkas nesužaidė nė minutės, tačiau 2020 m. liepos 23 d. rungtynėse prieš Bangą gavo raudoną kortelę. Šiose rungtynėse buvo parodyta ne viena raudona kortelė, o 84 min. iš techninės zonos buvo pašalintas ir Ignas Plūkas. Šiose rungtynėse buvo parodytas rekordinis raudonų kortelių skaičius.

### „Hegelmann“ klubas
; 2021 m. sezonas
2021 m. sezone buvo nekeičiamas žaidėjas. Sužaidė visose 36 rungtynėse ir prasileido 38 įvarčius.

; 2022 m. sezonas
Su žaidėju pratęsta sutartis ir 2022 m. A lygos sezonui. 2022 m. A lygoje sužaidė 29 rungtynes ir praleido 27 įvarčius.

2022 m. gruodžio mėn. tapo žinoma, kad žaidėjas palieka klubą.

### „Kauno Žalgirio“ klubas
2022 m. gruodžio mėn. tapo pirmuoju FK Kauno Žalgiris naujoku. 2023 m. sezone A lygoje pasirodė vienuolika kartų, o 2024 m. vos septynis.

2024 m. gruodžio 28 d. paskelbta, kad Tomas Švedkauskas atstovaus „Kauno Žalgirio“ klubui, o Ignas Plūkas paliko klubą.

### „Sūduvos“ klubas
2025 m. sausio 14 d. pranešta, kad futbolininkas vėl atstovaus „Sūduvos“ klubui.

2025 m. kovo 1 d. oficialiai debiutavo klube A lygos rungtynėse prieš „Riterius“. Futbolininkas susitikimą pradėjo pagrindinėje sudėtyje. Marijampolės „Sūduva“ rungtynes laimėjo rezultatu 4-3.

2025 m. gruodžio 10 d. pranešta, kad pasirašyta nauja sutartis.

## Statistika
; A lygos statistika

Spalvų reikšmės: 
: rungtyniavo A lygoje;

## Karjera rinktinėse
Buvęs Lietuvos jaunimo iki 21 m. futbolo rinktinės žaidėjas.

## Pasiekimai
;  su FK Sūduva 
: čempionas: 2018, 2019 m.
: vicečempionas: 2020 m.
* LFF taurė: 2019 m.
* Supertaurė: 2018, 2019 m.

;  FK Trakai
* A lygos bronzos laimėtojas: 2017 m.

;  su FK Kauno Žalgiris
*  **Trečioji vieta (1):** 2024 m.

; asmeniniai įvertinimai
* Išrinktas į simbolinę 2021 m. A lygos rinktinę.

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Jordan Henderson

**Džordanas Brajanas Hendersonas** (g. 1990 m. birželio 17 d.) – anglų futbolininkas, žaidžiantis saugo pozicijoje.

Karjerą pradėjo 2008 m. Sunderland AFC. 2009 m. buvo skolinamas Coventry City FC. 2010 m. pirmą kartą buvo pakviestas į Anglijos rinktinę. Prieš tai buvo Anglijos jaunimo iki 21 m. futbolo rinktinės kapitonas.

## Klubinė karjera

### Sunderland
Hendersonas gimė Sanderlande, Taino ir Viro grafystėje. 2008 m. liepos 1 d. pasirašė sutartį su Sunderland AFC klubu. Komandoje debiutavo 2008 m. lapkričio 1 d. išvykos rungtynėse prieš Chelsea klubą. Namų rungtynėse debiutavo lygos taurėje prieš Blackburn Rovers FC.

## Tarptautinė karjera
2010 m. lapkričio 11 d. Henderson praleido Anglijos jaunimo iki 21 m. draugiškas varžybas prieš Vokietijos jaunimo rinktinę, vietoje to buvo pakviestas į nacionalinės rinktinės sudėtį, 2010 m. lapkričio 17 d. draugiškoms rungtynėms prieš Prancūzijos rinktinę. Debiutinėse rungtynėse, kartu su Steven Gerrard, žaidė visas rungtynes centrinio saugo pozicijoje.

Henderson buvo pakviestas į naujai išrinkto Anglijos rinktinės trenerio Roy Hodgson sudėtį UEFA Euro 2012 m. čempionatui. 2012 m. gegužės 31 d. jis pakeitė traumuotą Frank Lampard. Čempionato pirmose varžybose prieš Prancūziją jis 77-tą žaidimo minutę pakeitė Scott Parker. Sekantis bei paskutinis pasirodymas čempionate buvo ketvirtfinalio varžybose prieš Italiją.

## Pasiekimai

### Žaidėjo
**Liverpool FC**
* Anglijos lygos taurė: 2011–2012 m. sezonas
* UEFA Čempionų lyga: 2018–2019 m. sezonas
* Premier League: 2019–2020 m. sezonas

### Asmeniniai
* Anglijos U-21 rinktinės metų žaidėjas: Futbolo Asociacijos 2012 m. apdovanojimas
* Jaunasis Liverpool FC metų žaidėjo apdovanojimas: 2011–2012 m. sezonas
* Jaunasis Sunderland AFC metų žaidėjo apdovanojimas: 2009–2010 ir 2010–2011 m.

## Dalyvavimas čempionatuose

|}

## Šaltiniai
Panevėžio kolegija

**Panevėžio kolegija** – valstybinė aukštoji mokymo įstaiga, veikianti Panevėžyje, Laisvės a. 23, vykdanti kolegines studijas ir plėtojanti taikomuosius mokslinius tyrimus. Įstaigos kodas – 111968437, teisinė forma – viešoji įstaiga. Kolegija rengia profesinio bakalauro kvalifikacinį laipsnį įgyjančius, Aukštaitijos regiono ir šalies darbo rinkos poreikius atitinkančius socialinių, technologijos ir biomedicinos studijų krypčių specialistus. 

## Istorija

Kolegija įsteigta 2002 m. rugpjūčio 30 d., kai buvo sujungtos šios mokymo įstaigos:
* **Panevėžio aukštesnioji technikos mokykla** (buv. Panevėžio politechnikumas 1960–1991 m.), reorganizuota į Panevėžio kolegijos Verslo ir technologijų fakultetą. 
* **Panevėžio Andriaus Domaševičiaus aukštesnioji medicinos mokykla** (buv. Panevėžio A. Domaševičiaus medicinos mokykla iki 1991 m.), reorganizuota į Panevėžio kolegijos Sveikatos, socialinės priežiūros ir edukologijos fakultetą (2002 m.), vėliau pervardintą į Medicinos ir socialinių mokslų fakultetą (2007 m.).
* **Rokiškio aukštesnioji pedagogikos mokykla** (buv. Rokiškio kultūros mokykla 1967–1993, Rokiškio kolegija 1993–2000), reorganizuota į Panevėžio kolegijos Rokiškio filialą.

2019/2020 m.m. kolegijoje studijavo virš 1300 studentų.

## Studijų programos

Lietuvos studijų ir mokymo programų registre įregistruotos 19 koleginių studijų programos iš socialinių, technologijos, biomedicinos mokslų studijų sričių.

**Technologijos mokslų fakultetas**:

* Elektros ir automatikos įrenginiai	
* Statyba	
* Kompiuterių technika	
* Kompiuterių tinklų administravimas	
* Kelių inžinerija
*Elektromechanika
*Informacijos sistemų kūrimas ir priežiūra

**Biomedicinos mokslų fakultetas**:

* Bendrosios praktikos slauga	
* Kineziterapija	
* Burnos higiena	
* Grožio terapija	
* Socialinis darbas 
* Skubioji medicinos pagalba (planuojama nauja studijų programa)

**Socialinių mokslų fakultetas:**

* Ikimokyklinis ir priešmokyklinis ugdymas 
* Teisė
* Buhalterinė apskaita
*Logistika
*Tarptautinis verslas
*Inžinerinė vadyba
*Verslo vadyba



## Nuorodos

* Oficiali svetainė
* Panevėžio kolegija (''aikos.smm.lt'') 
* Įkurta aukštoji mokykla Panevėžyje
Severina Vučković

**Severina Vučković** (g. 1972 m. balandžio 21 d., geriausiai žinoma sceniniu vardu **Severina**) – kroatų pop dainininkė, populiari visoje buvusioje Jugoslavijoje.

## Muzikinė karjera
Severinos stilių galima apibūdinti kaip pop su įvairiais liaudies muzikos ir kabareto elementais. Vaikystėje ji suvaidino nedidelius teatro ir operos vaidmenis gimtajame Splite. XX a. 9-ajame dešimtmetyje laimėjusi daugybę apdovanojimų vietiniuose festivaliuose, karjerą pradėjo nuo mažens. 1989 m. persikėlė į Zagrebą toliau plėsti savo karjerą. Tais pačiais metais ji įrašė pirmąjį studijinį albumą, pavadintą „Severina“.

Po 2001 metais išleisto albumo „Pogled ispod obrva“ didžiulės sėkmės, Severina 2002 m. koncertų ture *Virujen u te* dar kartą patvirtino savo statusą kaip viena iš populiariausių Kroatijos muzikos atlikėjų. Po dvejų metų pertraukos ji išleido 8-ąjį studijinį albumą „Severgreen“. 2006 metais su daina „Moja štikla“ () laimėjo *Dora 2006* festivalį ir atstovavo Kroatijai 2006 m. Eurovizijos dainų konkurse Atėnuose, Graikijoje. Iš karto patekusi į 2006 m. gegužės 20 d. finalą, su 56 taškais užėmė 13 vietą.

2023 m. liepos mėnesį išleido pirmąją albumo "Sorry" dalį (Dalį "A"), kurioje įrašė dainas su serbų atlikėju Nucci, kroatais Sandi Cenov ir KIMMV.
## Diskografija

### Studijiniai albumai
* *[[Severina (albumas)|Severina]]* (1989)
* *[[Dalmatinka]]* (1993)
* *[[Trava zelena]]* (1995)
* *[[Moja stvar]]* (1996)
* *[[Djevojka sa sela]]* (1998)
* *[[Ja samo pjevam]]* (1999)
* *[[Pogled ispod obrva]]* (2001)
* *[[Virujen u te (Najbolje uživo!)]]* (2002)
* *[[Severgreen]]* (2004)
* *[[Zdravo Marijo]]* (2008)
* *[[Dobrodošao u klub]]* (2012)

### EP
* *Bojate Bane Buski* (2004)
* *Moja štikla / Moj sokole* (2006)

### Gyvo garso albumai ir DVD
* *Paloma nera* (1999)
* *Virujen u te – Najbolje uživo* (2002)
* *Virujen u te – DVD* (2003)

## Nuorodos

* Daina „Moja Štikla“ (2006 m.)

|-
Hageno kalnas

**Hageno kalnas** – 36,4 m aukščio smėlio kopa, stūksanti šalia Klaipėdos, Smiltynėje, apie 0,6 km į vakarus nuo naujosios perkėlos. Ant jos yra tarpukaryje pastatytas paminklas, skirtas žymiam Prūsijos fizikui ir hidroinžinieriui, Kuršių nerijos apželdintojų vadovui Liudvikui Hagenui.

Hageno kalnui ir aplinkinėms Didžiojo kopagūbrio kopoms išsaugoti įsteigtas Hageno gūbrio geomorfologinis draustinis, užimantis 159,44 ha.

## Istorija
L. Hagenas moksliškai pagrindė ir susistemino kopų sutvirtinimą augmenijos pagalba, formuojant kopagūbrius, ir pats dalyvavo bei vadovavo įgyvendinant savo idėjas šiaurinėje Kuršių nerijos dalyje. 1936 m. už tai dėkingi Klaipėdos krašto gyventojai ant kopos jo atminimui pastatė kuklų akmeninį obeliską. Jo priekinėje pusėje yra vokiškas įrašas *„Hagen’s Hoh“* (Hageno kalnas). Kitoje obelisko pusėje vokiečių (paryškinta) ir lietuvių kalbomis iškalti žodžiai: „*Liudviko Hageno kopų apželdinimo vadovo atminimui*“. Antrojo pasaulinio karo metu aukščiausia kopa šalia Klaipėdos turėjo strateginę reikšmę. Tai liudija išlikę apkasų bei pastatų pėdsakai.

XIX a. L. Hagenas (1797–1884) buvo Piliavos (dab. Baltijskas) miesto garbės pilietis, ten statęs uostą, kanalus, tvirtinęs nerijos krantus, nuo 1869 m. vadovavęs Prūsijos statybų direktorijai.

Kopą ženklinantis obeliskas yra judrioje vietoje, šalia pėsčiųjų ir dviračių tako. Lietuviškus įrašus sunku įskaityti (apaugę kerpėmis). Manoma, jog vokiškus užrašus atnaujino paminklų išsaugojimo entuziastai vokiečiai.

## Šaltiniai

## Nuorodos

* Hageno kalno obeliskas (''panoramio.com'')
Burundžio provincijos

**[[Burundis]]** administraciškai suskirstytas į 17 **provincijų**, kurios pavadintos pagal jų administracinius centrus. Provincijos savo ruožtu dalijamos į komunas, kurių šalyje yra 117. Komunos dalijamos į seniūnijas, vadinamas „kalvomis“ (*Collines*).

## Nuorodos
* Burundi: Administrative Division (Citypopulation.de)
* Provinces of Burundi (Statoids.com)
Šėtoniškas sandėris (2000 filmas)

**Šėtoniškas sandėris** () – JAV režisieriaus Haroldo Ramiso 2000 m. sukurta komedija, 1967 m. britų to paties pavadinimo juostos perdirbinys, pasakojantis apie vaikiną, pardavusį sielą velniui už 7 išpildytus norus.

## Pagrindiniai aktoriai
: *Aktorius – vaidmuo*
* Brendan Fraser – Eliotas
* Elizabeth Hurley – Velnias
* Frances O‘Connor – Elison/Nikolė
* Miriam Shor – Kerol

## Apdovanojimai
* MTV kino apdovanojimai (nominacija) – geriausi drabužiai (E. Hurley)
* Golden Trailer Awards – geriausias tęsinys
* Hollywood Makeup artists and Hair Stylist Guild Awards (2 nominacijos) – geriausias grimas ir geriausios šukuosenos
Burundžio demografija

Šiame straipsnyje pateikiami statistiniai duomenys apie **[[Burundis|Burundžio]] demografiją**.

**Gyventojų skaičius:** 1 060 714 (2013 m. apskaičiavimai)

**Struktūra pagal amžių:**
* *0–14 m.:* 45,6 % (2 497 999 vyrai ir 2 469 564 moterys)
* *15–24 m.:* 19,7 % (1 071 135 vyrai ir 1 074 763 moterys)
* *25–54 m.:* 28,4 % (1 533 191 vyras ir 1 559 661 moterys)
* *55–64 m.:* 3,8 % (188 706 vyrai ir 225 467 moterys)
* *65 m. ir vyresni:* 2,5 % (108 243 vyrai ir 161 592 moterys) (2013 m. apsk.)

**Gyventojų amžiaus [[mediana]]:**
* *bendras:* 16,9 m.
* *vyrų:* 16,6 m.
* *moterų:* 17,2 m. (2013 m. apsk.)

**[[Gimstamumas]]:** 40,04 gimimų/1000 gyv. per metus (2013 m. apsk.)

**[[Mirtingumas]]:** 9,12 mirčių/1000 gyv. per metus (2013 m. apsk.)

**Metinis populiacijos prieaugis:** 3,08 % (2013 m. apsk.)

**[[Migracijos indeksas]]:** –0,17 migrantų/1000 gyv. per metus (2013 m. apsk.)

**[[Urbanizacija]]:**
* *mieste gyvenančių žmonių skaičius:* 10,9 % (2011 apsk.)
* *mieste gyvenančių žmonių procento metinis kitimas:* 4,45 % (2010–15 m. apsk.)

**Lyčių pasiskirstymas:**
* *gimimo metu:* 1,03 vyro vienai moteriai
* *0–14 m.:* 1,01 vyro vienai moteriai
* *15–24 m.:* 1 vyras vienai moteriai
* *25–54 m.:* 0,98 vyro vienai moteriai
* *55–64 m.:* 0,82 vyro vienai moteriai
* *65 m. ir vyresni:* 0,67 vyro vienai moteriai
* *visai populiacijai:* 0,98 vyro vienai moteriai (2013 apsk.)

**Vidutinis moterų gimdymo amžius:** 21,3 metai (2010 m. apsk.)

**Kūdikių [[mirtingumas]]:**
* *bendra:* 58,86 mirčių/1000 gimimų
* *vyrų:* 63,32 mirčių/1000 gimimų
* *moterų:* 54,27 mirčių/1000 gimimų (2013 m. apsk.)

**[[Vidutinė gyvenimo trukmė]]:**
* *bendra:* 59,69 m.
* *vyrų:* 57,92 m.
* *moterų:* 61,5 m. (2013 apsk.)

**[[AIDS]]/[[ŽIV]]:**
* *paplitimas tarp suaugusiųjų:* 3,3 %
* *bendras skaičius:* 180 000
* *mirčių skaičius:* 15 000 (2009 m. apsk.)

**15 m. ir vyresnių gyventojų [[raštingumas]]:**
* *bendras:* 67,5 %
* *vyrų:* 72,9 %
* *moterų:* 61,8 % (2010 m. apsk.)

**5–14 m. amžiaus vaikų darbas:**
* *bendras skaičius:* 433 187
* *procentais:* 19 % (2005 m. apsk.)

**15–24 m. amžiaus gyventojų [[nedarbo lygis]]:**
* *bendras:* 16,6 %
* *vyrų:* 16,4 %
* *moterų:* 16,7 % (2000 m. apsk.)

**[[Etninė grupė|Etninės grupės]]:**
* *hutu:* 85 %
* *tutsi:* 14 %
* *twa:* 1 %
* *europiečiai:* 3000
* *pietų azijiečiai:* 2000 (2008 m. surašymas)

**[[Religija|Religijos]]:**
* *krikščionys:* 82,8 % (katalikai – 61,4 %, protestantai – 21,4 %)
* *musulmonai:* 2,5 %
* *adventistai:* 2,3 %
* *kiti:* 6,5 %
* *nenustatyta:* 5,9 % (2008 m. surašymas)

**[[Kalba|Kalbos]]:**
* *kirundžių*
* *prancūzų*
* *svahilų*

## Šaltiniai

* Burundis CŽV pasaulio faktų knygoje (anglų kalba)
Taivano demografija

Šiame straipsnyje pateikiami statistiniai duomenys apie **[[Taivanas|Taivano]] demografiją**.

**Gyventojų skaičius:** 23 299 716 (2013 m. apskaičiavimai)

**Struktūra pagal amžių:**
* *0–14 m.:* 14,3 % (1 722 887 vyrai ir 1 609 813 moterys)
* *15–24 m.:* 13,7 % (1 638 424 vyrai ir 1 549 415 moterys)
* *25–54 m.:* 47,7 % (5 562 031 vyras ir 5 553 318 moterys)
* *55–64 m.:* 12,7 % (1 450 513 vyrai ir 1 509 359 moterys)
* *65 m. ir vyresni:* 11,6 % (1 262 939 vyrai ir 1 441 017 moterys) (2013 m. apsk.)

**Gyventojų amžiaus [[mediana]]:**
* *bendras:* 38,7 m.
* *vyrų:* 38 m.
* *moterų:* 39,4 m. (2013 m. apsk.)

**[[Gimstamumas]]:** 8,61 gimimų/1000 gyv. per metus (2013 m. apsk.)

**[[Mirtingumas]]:** 6,83 mirčių/1000 gyv. per metus (2013 m. apsk.)

**Metinis populiacijos prieaugis:** 0,27 % (2013 m. apsk.)

**[[Migracijos indeksas]]:** 0,91 migrantų/1000 gyv. per metus (2013 m. apsk.)

**Lyčių pasiskirstymas:**
* *gimimo metu:* 1,07 vyro vienai moteriai
* *0–14 m.:* 1,07 vyro vienai moteriai
* *15–24 m.:* 1,06 vyro vienai moteriai
* *25–54 m.:* 1 vyras vienai moteriai
* *55–64 m.:* 0,96 vyro vienai moteriai
* *65 m. ir vyresni:* 0,89 vyro vienai moteriai
* *visai populiacijai:* 1 vyras vienai moteriai (2013 apsk.)

**Kūdikių [[mirtingumas]]:**
* *bendra:* 4,55 mirčių/1000 gimimų
* *vyrų:* 4,96 mirčių/1000 gimimų
* *moterų:* 4,12 mirčių/1000 gimimų (2013 m. apsk.)

**[[Vidutinė gyvenimo trukmė]]:**
* *bendra:* 79,71 m.
* *vyrų:* 76,58 m.
* *moterų:* 83,06 m. (2013 apsk.)

**15 m. ir vyresnių gyventojų [[raštingumas]]:**
* *bendras:* 96,1 % (2003 m. apsk.)

**[[Etninė grupė|Etninės grupės]]:**
* *taiwaniečiai:* 84 %
* *kinai (iš pagr. dalies):* 14 %
* *vietiniai:* 2 %

**[[Religija|Religijos]]:**
* *maišyti budistai ir taoistai:* 93 %
* *krikščionys:* 4,5 %
* *kiti:* 2,5 %

**[[Kalba|Kalbos]]:**
* *kinų (oficiali)*
* *taivaniečių*
* *hakos dialektai*

## Šaltiniai
* Taivanas CŽV pasaulio faktų knygoje (anglų kalba)
Burundis olimpinėse žaidynėse

**[[Burundis]] [[olimpinės žaidynės|olimpinėse žaidynėse]]** pirmą kartą dalyvavo 1996 m. ir nuo tada šalis siuntė savo sportininkus dalyvauti visose paskesnėse vasaros olimpinėse žaidynėse. Žiemos olimpinėse žaidynėse Burundis niekada nedalyvavo.

Iš viso šalis yra iškovojusi du medalius (vieną aukso, vieną sidabro). Vénuste Niyongabo 1996 m. žaidynėse pelnė aukso medalį lengvosios atletikos sporto šakoje. Po dvidešimties metų, 2016 m. žaidynėse, Francine Niyonsaba šaliai iškovojo antrąjį, sidabro medalį. 2000 m. olimpiadoje dalyvavo jauniausia šalies atstovė – 15-metė atletė Diane Nukuri. Vyriausias šalies atstovas buvo 2008 m. dalyvavęs maratono bėgikas Joachim Nshimirimana, kuriam tuomet buvo 35-eri metai.

Burundžio nacionalinis olimpinis komitetas įkurtas 1990 m., o Tarptautinio olimpinio komiteto pripažintas 1993 m.

## Medalių lentelės

### Medaliai vasaros žaidynės

## Medalininkai

## Šaltiniai
Kinų Taipėjus olimpinėse žaidynėse

**[[Kinijos Respublika]] [[olimpinės žaidynės|olimpinėse žaidynėse]]** dalyvauja *[[Kinų Taipėjus|Kinų Taipėjaus]]* vardu. Šalis vasaros žaidynėse pirmą kartą dalyvavo 1932 m. kaip *Kinija* (Taivanas ir žemyninė Kinija). Po Kinijos pilietinio karo Kinijos Respublika pasitraukė į Taivano salą ir nuo to laiko olimpinėse žaidynėse šaliai atstovauja tik iš Taivano kilę sportininkai. Kinijos Respublika boikotavo olimpiadą pradedant 1976 m. vasaros žaidynėmis iki sugrįžimo 1984 m. žiemos žaidynėse. Nuo tada šalis tarptautinėse sporto varžybose dalyvauja kaip *Kinų Taipėjus*.

Dėl KLR spaudimo nuo pat 1984 m. vasaros žaidynių Taivano sportininkai olimpiadoje dalyvauja po Kinų Taipėjaus olimpine vėliava, o ne Kinijos Respublikos vėliava. Kiekvienos aukso medalio įteikimo ceremonijos metu grojamas Nacionalinis vėliavos himnas vietoje Nacionalinio Kinijos Respublikos himno.

Šalis pirmąjį medalį iškovojo 1960 m. (kaip Kinijos Respublika), o pirmąjį aukso medalį – 2004 m. 2014 m. duomenimis, šalis yra iškovojusi 21 medalį (du po Kinijos Respublikos vėliava). Sėkmingiausios sporto šakos yra tekvondo ir sunkioji atletika. Žiemos žaidynėse šalies sportininkai medalių dar nėra iškovoję.

Kinų Taipėjaus olimpinis komitetas įkurtas 1960 m., o Tarptautinio olimpinio komiteto pripažintas tais pačiais metais.

## Medalių lentelės

### Medaliai pagal sporto šaką

## Medalininkai

## Šaltiniai
Kačvahai

**Kačvahai** () – radžputų klanas, gyvenantis Indijoje. Kai kurios šio klano giminės valdė karalystes ar kunigaikštystes, tokias kaip Alvaras, Ameras (vėliau pavadinta Džaipuras) ir Maiharas.

## Valdovai
Kai kurie istorikai teigia, kad *Kacchapaghatas*, kaip ir čandelai ir paramarai, kilo kaip ankstesnių regiono valstybių duoklininkai. Jie nurodo, kad tik VIII-X a. žlugus Kanaudžo (miestas, valdęs regioną po Haršos imperijos žlugimo) valdžiai, *Kacchapaghata* valstybė iškilo kaip svarbi galia Čambalo slėnyje (dabartinės Madhja Pradešo valstijos teritorija). Šį požiūrį palaiko ir archaeologiniai duomenys: *Kacchapaghata* monetos (kaldintos Guptų stiliumi), aptiktos Madhja Pradeše ir *Gopaksetra* įrašai.

Sas-Bahu įrašuose, datuojamuose 1093 m., nurodyta valdančios giminės genealogija iki Mahipalo, kuris mirė maždaug iki 1104 m.

Kačvahų giminė valdė Amerą, kuris vėliau tapo žinomas kaip Džaipuro valstybė. Šie Kačvahai 1561 m. kreipėsi paramos į Mogolų imperatorių Akbarą Didįjį. Tuometinį vadą Bharamailą Kačvahą (*Bharamail Kachwaha*) formaliai pripažino radža, jis buvo įtrauktas į mogolų kilmingųjų sąrašus. O Bharamailas atidavė savo dukterį Akbarui į haremą. Buvo paskirtas mogolų gubernatorius, kuris prižiūrėjo Bharailo valdas bei duoklės mokėjimą. Bharamailas ėmė gauti gauti algą iš jo teritorijos pajamų. Nuo šio susitarimo prasidėjo radžputų praktika atiduoti dukteris mogolų imperatoriams mainais už jų kilmingumo pripažinimą bei galimybę kautis už imperatorių. Taip mogolai dažnai galėjo išreikšti Šiaurės Indijos radžputų kunigaikščiams savo vyresnumą be reikalo fiziškai rodyti savo galią, ypač po to, kai jie sutriuškino Gondvanos valdovus.

## Nuorodos

*Bayley C. (1894) *Chiefs and Leading Families In Rajputana*
*Henige, David (2004). *Princely states of India;A guide to chronology and rulers*
*Jyoti J. (2001) *Royal Jaipur*
*Krishnadatta Kavi, Gopalnarayan Bahura(editor) (1983) *Pratapa Prakasa, a contemporary account of life in the court at Jaipur in the late 18th century*
* Khangarot, R.S., and P.S. Nathawat (1990). *Jaigarh- The invincible Fort of Amber*
*Topsfield, A. (1994). *Indian paintings from Oxford collections*
*Tillotson, G. (2006). *Jaipur Nama*, Penguin books
Forestas Gampas

**Forestas Gampas** () – 1994 m. amerikiečių filmas, romantinė komedija ir drama, paremta 1986 m. to paties pavadinimo romanu. Filmą režisavo Robertas Zemeckis, pagrindinį vaidmenį atliko Tomas Henksas.

Filmas JAV pasirodė 1994 m. liepos 6 d. ir buvo kritikų pripažintas, per teatrinį rodymą uždirbo daugiau kaip 677 mln. JAV dolerių.

## Aktoriai
: *Aktorius – personažas*
* Tomas Henksas – Forestas Gampas
* Robin Wright – Dženė Kuran
* Gary Sinise – Denas Teiloras
* Mykelti Williamson – Bendžaminas Bufordas „Buba“ Mėlynasis
* Sally Field – ponia Gamp

## Siužetas

Pasakojamas žemą intelektą turinčio Foresto Gampo gyvenimas, kaip jis suranda savo gyvenimo meilę Dženę Kuran. Forestas savo gyvenime sutinka svarbiausias asmenybes ir būna svarbiausiuose įvykiuose Amerikos istorijoje, pvz., sutinka Elvį Preslį, Džoną F. Kenedį, Lindoną Džonsoną, Ričardą Niksoną ir kariauja Vietname. Problema yra ta, kad jis per kvailas suprasti savo veiksmų reikšmingumą.
Artpop (daina)

**„Artpop“** – amerikiečių atlikėjos Lady Gaga daina iš trečiojo studijinio albumo „Artpop“ (2013). Dainą parašė ir prodiusavo Lady Gaga, DJ White Shadow, Nick Monson ir Dino Zisis. Prancūzijos topuose ši daina pasiekė 185 vietą. Pietų Korėjoje daina pasiekė 48 vietą, kai kūrinio kopijų yra parduota 3157.

## Kompozicija
Žurnalas „Billboard“ šią dainą traktavo kaip „lurching electro-jazz“ stiliaus dainą.

## Gyvas atlikimas
Lady Gaga šią dainą gyvai atliko specialioje Padėkos dienai skirtai laidai *Lady Gaga and the Muppets' Holiday Spectacular*, kuri vyko 2013 metais lapkričio 28 dieną.

## Top

## Šaltiniai
Panevėžio politechnikumas

**Panevėžio politechnikumas** – valstybinė vidurinio profesinio mokymo įstaiga, politechnikumas, veikęs 1960–1991 m. Panevėžyje. 

## Istorija

Panevėžio politechnikumas pradėjo veiklą 1960 m. miesto istoriniame pastate Klaipėdos g. 3, buvusios Panevėžio mokytojų seminarijos patalpose. Tada čia veikė vakarinis (kontingentui su viduriniu išsilavinimu), dieninis (su 8 klasių ir viduriniu išsilavinimu) bei neakivaizdinis skyriai. Pirmasis direktorius – Pranas Pranaitis, mokymo daliai tuo metu vadovavo Jonas Andriūnas, vėliau ketverius metus direktoriavęs. Pirmieji dėstytojai - Laima Nemickienė, Gražina Skrebienė, Genovaitė Ramanauskienė, Vytautas Panava, Audronė Galuzienė, Joana Giršvildienė, Kazimieras Dubinskas, Jonina Jackevičienė, Vytautas Venckevičius, Ona Mikalkevičienė, Petras Mikalkevičius – kūrė pirmąsias laboratorijas.

1961 m. politechnikumo bazėje buvo įkurtas KPI vakarinis skyrius (dab. KTU Panevėžio technologijų ir verslo fakultetas). Mokomoji ir laboratorinė bazė buvo kuriama bendromis abiejų mokymo institucijų pastangomis. Ja galėjo naudotis tiek būsimi technikai, tiek inžinieriai.

Augančiai Panevėžio pramonei reikėjo specialistų, todėl buvo plečiama mokymo įstaigos bazė, daugėjo studentų ir dėstytojų. 1966 m. iškilo naujas mokomasis pastatas Laisvės a. 23. 1967 m. pradėta naudoti sporto salė ir bendrabutis. 1969 m. atsidarė 120 vietų valgykla, 1981 m. atidarytas antrasis mokomasis politechnikumo korpusas. 1990 m. Panevėžio politechnikumo moksleiviai apgyvendinti naujame, šiuolaikiškai įrengtame 12 aukštų 350 vietų bendrabutyje. Devintojo dešimtmečio pabaigoje politechnikumas pasiekė savo brandos viršūnę. Čia dirbo apie 70 dėstytojų, kasmet mokėsi apie 1500 studentų, buvo išleidžiama iki 400 absolventų. Tuo metu direktoriumi dirbo Sergejus Davydovas, pavaduotojais – Aleksandra Nevierienė ir Algis Navickas. Per 30 savo veiklos metų politechnikumas išleido 8035 absolventus.

1991 m. Panevėžio politechnikumas reorganizuotas į Panevėžio aukštesniąją technikos mokyklą, kuri 2002 m. tapo Panevėžio kolegijos Verslo ir technologijų fakultetu.

## Žymūs auklėtiniai

* Kazimieras Armonavičius, pedagogas, Panevėžio politikas
* Antanas Baranauskas, Neringos politikas
* Algirdas Blažys, Panevėžio politikas
* Gvidas Drobužas, verslininkas, Panevėžio politikas
* Jonas Katinas, inžinierius, Panevėžio politikas
* Romas Kaunietis, kraštotyrininkas
* Rimantas Liepa, Panevėžio politikas
* Vladas Linkevičius, inžinierius, Pasvalio politikas
* Vytautas Masiulis, Rokiškio politikas
* Lina Rasikevičienė, Panevėžio politikė
* Vytautas Šeštokas, Panevėžio politikas
* Virgilijus Vaičiulis, energetikas, Anykščių politikas

## Literatūra

* 	
*„Verslo ir technologijų fakultetui 50“*. Parengė A. Valickienė, R. Strelčiūnienė; nuotraukų aut. G. Lukoševičius, V. Stankevičius. Panevėžys: Panevėžio kolegijos Verslo ir technologijų fakultetas, 2011, 26 p.

## Šaltiniai

## Nuorodos

* Panevėžio politechnikumo istorija
Panevėžio ješiva

**Panevėžio ješiva** (, ) – judaizmo dvasinė seminarija, įkurta 1919 m. Panevėžyje, 1944 m. perkelta į Bene Beraką, viena žymiausių litvakų ješivų Izraelyje.

2007 m. ješivos vadovais (*Roshei Yeshiva*) buvo rabinai Gershon Eidelstein, Boruch Dov Povarski ir Haim Shloime Leibovitz.

## Istorija

Panevėžio ješivą „Ochel Icchak“ 1919 m. įkūrė rabinu tais pačiais metais išrinktas Joselis Kaganeumanas, buvęs pagrindiniu fundatoriumi. Ješiva po Lietuvos nepriklausomybės paskelbimo tapo viena didžiausių Lietuvoje. 1940 m. emigravęs į Palestiną, Bene Berake rinko lėšas naujai Panevėžio ješivai. Dvasinė seminarija buvo atkurta 1944 m. Jis paskyrė dekanu rabiną Shmuel Rozovsky, po kelerių metų rabinus Elazar Shach ir Dovid Povarsky. Čia mokėsi daugiau kaip tūkstantis mokinių, ji virto ištisu mokomuoju kompleksu. J. Kaganeumanas buvo ilgametis jos vadovas. Izraelyje tebeveikianti garsi seminarija, pavadinta Panevėžio vardu, yra laikoma pasaulyje viena iš didžiausių. 

## Ješivos filialai

* Kolelis Avreichim, įsikūręs ješivos *Ohel Kedoshim* pastate, skirtas vedusiems ješivos absolventams,
* *Yeshivat Ponevezh Le'zeirim*, skyrius, talpinantis 200 vidurinės mokyklos moksleivių, vadovaujamas rabino Rabbi Michel Yehuda Lefkowitz (anksčiau – rabino Aharon Leib Shteinman),
* *Batei Avot*, našlaičių prieglauda, įkurta rabino J. Kaganeumano
* *Grodno Yeshiva-Beer Yaakov*, ješiva Beer Yaakove 
* *Grodno Yeshiva-Ashdod*, dar žinoma kaip *Ponevezh Ashdod*, ješiva Ašdode. 

## Taip pat skaitykite

* Kauno ješiva
* Kelmės ješiva
* Ramailės ješiva
* Telšių ješiva
* Vilijampolės ješiva

## Galerija


Vaizdas:Bnei Brak IMG 5888.JPG|Pagrindinė studijų salė
Vaizdas:Bnei Brak IMG 5896.JPG|Ješivos studentai
Vaizdas:Wik Bnei-Berak6445.JPG|Holokausto memorialas
Vaizdas:Wik Bnei-Berak6419.JPG|Vaizdas iš ješivos


## Nuorodos

* Oficiali svetainė
Bridget Fonda

**Bridžita Fonda** (; g. 1964 m. sausio 27 d.) – buvusi JAV aktorė, vaidinusi tokiuose filmuose kaip „Krikštatėvis III“, „Vieniša baltoji moteris“ ir „Džekė Braun“. Ji kilusi iš žinomos aktorių giminės: yra Peterio Fondos duktė, Henrio Fondos anūkė ir Džeinės Fondos dukterėčia.

## Biografija

### Šeima
Bridžita gimė Los Andžele, Kalifornija. Jos tėvas – žinomas aktorius Henry Fonda, motina – taip pat aktorė Susan Jame Brewer. Bridžita buvo pavadinta pirmos Henry Fondos žmonos Margaret Sullivan dukters Bridget Hayward, kuri nusižudė būdama 21 metų amžiaus, garbei.

Tėvams išsiskyrus, Henry netrukus vedė Portia Rebecca Crockett, buvusią rašytojo Thomaso McGuane žmoną. Šeimoje, be Bridžitos ir jos brolio Justino, dar buvo jų netikras brolis Thomas McGuane.

### Karjera
Bridžita lankė Westlake merginų mokyklą, kurioje pirmą kartą mėgino vaidinti mėgėjiškuose spektakliuose. Vėliau ji išvyko į Niujorką, kur studijavo „Tisch School of the Arts“ ir Lee Strasbergo teatro institute, kurį baigė 1986 m.

Kine Bridžita debiutavo būdama vaikas, 1969 m. filme „Nerūpestingas keliautojas“, kuriame vaidino jos tėvas. Vaidmuo buvo epizodinis ir Bridžita nebuvo paminėta titruose.

Antras vaidmuo, taip pat be teksto, buvo 1982 m. komedijoje „Partneriai“. Didesnį vaidmenį ji gavo 1988 m. juostoje „Skandalas“ bei dar keliuose tais metais pasirodžiusiuose filmuose. Karjeros proveržio vaidmeniu tapo jos pasirodymas 1990 m. filme „Krikštatėvis III“. 1992 m. Bridžita sulaukė dėmesio vaidmenimis filmuose „Vieniša baltoji moteris“ ir „Vienišiai“. Pastarojo režisierius Cameronas Crowe filmo scenarijų kūrė būtent jai. 1997 m. režisierius Kventinas Tarantino pakvietė ją į savo filmą „Džekė Braun“.

Be kino, Bridžita taip pat vaidino ir teatre. Norėdama susikoncentruoti kaip kino aktorė, ji atmetė pagrindinio vaidmens atlikėjos pasiūlymą serialui „Elė Makbyl“. Ji net neskaitė scenarijaus, bijodama, kad šis gali jai pernelyg patikti.

Vėliau Bridžita kine atlikdavo ne pagrindinius vaidmeni, o nuo 2002 m. visiškai atsisakė aktorystės.

## Asmeninis gyvenimas
1986 m. ji susipažino su aktoriumi ir režisieriumi Ericu Stoltzu. Jiedu tapo pora 1990 m. ir kartu išbuvo 8 metus.

2003 m. vasarį Bridžita pateko į automobilio avariją Los Andžele ir atsidūrė ligoninėje. Netrukus po to ji ėmė susitikinėti su kompozitoriumi Danny Elfman, su kuriuo lapkričio mėnesį susituokė. 2005 m. jiedu susilaukė sūnaus Oliverio.

Bridžita yra aktorės Dženos Elfman teta ir didelė režisieriaus Dario Argento gerbėja.

## Filmografija

### Kinas

### Televizija

## Apdovanojimai
* Auksinis gaublys geriausiai antrojo plano aktorei („Scandal“, 1990 m.)
* Emmy apdovanojimas geriausiai aktorei („In the Gloaming“, 1997 m.)
* Auksinis gaublys geriausiai mini serialo ar TV filmo aktorei („After Amy“, 2002 m.)
* Žurnalo „Empire“ „100 Sexiest Stars in film history“ (85 vieta)

## Šaltiniai

## Nuorodos

* IMDb profilis
Popėja Sabina

**Popėja Sabina** (lot. *Poppaea Sabina*, apie 30 - 32 − 65 m.) – Romos imperatorė, Nerono antroji žmona.

## Biografija

Popėja Sabina gimė Pompėjoje apie 30-32 m. Pavadinta senelio konsulo Gaius Poppaeus Sabinus garbei. Buvo ištekėjusi už Klaudijaus pretorionų sargybos prefekto Rufrijaus Krispino, su kuriuos susilaukė sūnaus Rufrijaus (vėliau nužudytas Nerono). Po to ištekėjo už būsimo imperatoriaus Otono ir 58 m. tapo Nerono meiluže. Neronas savo bičiulį Otoną išsiuntė valdyti provincijos. Tikima, kad dėl Popėjos intrigų 59 m. Neronas nužudė savo motiną Agripiną, o 62 m. išsiskyrė ir organizavo pirmosios žmonos Klaudijos Oktavijos nužudymą. Neronas vedė Popėją ir 63 m. su ja susilaukė dukters Klaudijos. Abi, motina ir duktė, buvo pramintos Augustomis. Kūdikis po 4 mėnesių mirė. Popėja Sabina mirė 65 m., būdama nėščia antrą kartą, anot Tacito, nuo Nerono spyrio šio įtūžio priepuolio metu. Po mirties buvo senato sudievinta. Jos gimtajam miestui Pompėjai buvo suteiktas Romos kolonijos statusas. Anot liudijimų, Popėja, norėdama išlaikyti grožį, maudėsi asilių piene.

## Išnašos
Bubanzos provincija

**Bubanzos provincija** (, ) – viena iš Burundžio provincijų. Yra šalies šiaurės vakaruose, turi sieną su Kongo DR. Administracinis centras – Bubanza.

## Administracinis suskirstymas

Provincija yra padalinta į 5 komunas:
* Bubanzos komuna
* Gihangos komuna
* Musigačio komuna
* Mpandos komuna
* Rugazio komuna
Emma Marrone

**Emmanuela Marrone**, taip pat žinoma kaip **Emma** arba **Emma Marrone** (g. 1984 m. gegužės 25 d. Florencijoje, Italija) – italų pop/roko atlikėja.

Marrone su daina „La mia città“ atstovavo Italijai 2014 m. Eurovizijoje Kopenhagoje, Danijoje.

## Diskografija

### Albumai
* 2010 – Oltre
* 2010 – A me piace così
* 2011 – Sarò libera
* 2013 – Schiena
* 2015 – Adesso

### Singlai
* 2010 – Calore
* 2010 – Un sogno a costo zero
* 2010 – Sembra strano
* 2010 – Con le nuvole
* 2010 – Cullami
* 2011 – Arriverà
* 2011 – Io son per te l’amore
* 2011 – Sarò libera
* 2011 – Tra passione e lacrime
* 2012 – Non è l’inferno
* 2012 – Cercavo amore
* 2012 – Maledetto quel giorno
* 2013 – Amami
* 2013 – Dimentico tutto
* 2013 – L’amore non mi basta
* 2014 – Trattengo il fiato
* 2014 – La mia città
* 2014 – Resta ancora un po'

## Nuorodos

* Oficiali svetainė

|-
Pavilnio geležinkelio stotelė

**Pavilnio geležinkelio stotelė** – keleivių laipinimo vieta Vilniaus–Daugpilio geležinkelio linijoje, Vilniaus–Naujosios Vilnios tarpustotyje, Žemajame Pavilnyje į rytus nuo Vilniaus miesto centro, tarp Naujosios Vilnios ir Rasų, Pavilnių regioniniame parke. Stoja keleiviniai traukiniai Vilnius–Kena ir Vilnius–Turmantas. Į pietvakarius nuo stotelės įrengta pervaža.

## Istorija

1859–1861 m. čia nutiestas Sankt Peterburgo–Varšuvos geležinkelis, traukiniai pradėjo važinėti 1862 m. kovo 15 d. Iš pradžių ties dabartiniu Pavilniu jokios stotelės nebuvo. Apie 1908 m. Vilniaus geležinkeliečiai sudarė savo draugiją ir sudėję pinigų Pavilnio vietovėje ėmė kurti geležinkeliečių butų koloniją – iš pradžių ji vadinta *Geležinkeliečių kolonija*. Visas žemės plotas suskirstytas į 173 sklypus, 1911 m. pastatyti pirmieji gyvenamieji namai.

Vietovė ėmė augti, tad 1914 m. Pavilnyje atidaryta stotelė. 1914 m. prie Žemutinio Pavilnio platformos kasdien sustodavo 8 traukiniai, buvo įrengtas aklikelis statybinėms medžiagoms iškrauti.


Pavilnio gelez stotis2010.jpg | Stotelės šiaurinis paviljonas 2010 m.
Traukinys Pavilnyje.JPG | Automotrisė 620M į Keną ties Pavilniu 2014 m.


## Šaltiniai
Vingio regbio stadionas

**Vingio regbio stadionas** – regbio stadionas Vilniuje. Įsikūręs Vingio parke šalia Vingio stadiono.

Namų aikštė Vilniaus Regbio Akademija komandai ir nacionalinei rinktinei. Vienintelis tarptautinius standartus atitinkantis regbio stadionas Lietuvoje. Žaidžiami Lietuvos ir užsienio rinktinių oficialūs susitikimai.

## Istorija
Savo pinigais įrengė Vilniaus m. Gelеžinio Vilko regbio klubas.

2014 m. vyko Europos moterų regbio B diviziono čempionatas.

## Šaltiniai
Egidijus Žukauskas (1961)

**Egidijus Žukauskas** (g. 1961 m. spalio 10 d. Panevėžyje) – Lietuvos verslininkas, pedagogas, Panevėžio kolegijos direktorius (nuo 2011 m.). 

## Biografija

1985 m. baigė Kauno politechnikos institutą, kur įgijo inžinieriaus chemiko technologo kvalifikaciją. 1993 m. Vilniaus universitete įgijo ekonomisto
diplomą. 1998 m. baigė Kauno technologijos universiteto Vadybos mokslo magistrantūrą. 2005-2006 m. keturis mėnesius stažavosi Šveicarijoje, Ciuricho universitete.

Nuo 1985 m. dirbo Panevėžio stiklo fabrike pamainos vyresniuoju meistru, paskui – cecho viršininku, fabriko vyriausiuoju inžinieriumi, technikos, gamybos ir marketingo direktoriumi. 1998 m. tame pačiame fabrike buvo komercijos direktoriumi.

1990-1991 m. balandžio mėn. dirbo Panevėžio miesto savivaldybėje pirmuoju mero pavaduotoju. Dirbo trijuose bankuose: Lietuvos taupomajame (4 metus), Ūkio (3 mėnesius), Lietuvos žemės ūkio banke (11 metų). Paskutinė darbovietė prieš šią – Regioninės etikos ir lyderiavimo institutas. Buvo direktorės pavaduotoju. Nuo 1991 m. su pertraukomis dėstė Kauno technologijos universiteto Panevėžio institute, vienerius metus dėstė ir Panevėžio kolegijoje.

Yra Panevėžio „Rotary“ klubo narys, 2001-2002 m. buvo šio klubo prezidentu. Vienas iš Tarptautinių jaunimo rūmų „Junior Chamber international“ (JCI) Lietuvoje steigėjų (1989 m.). 

Dvi kadencijas dirbo Panevėžio prekybos, pramonės ir amatų rūmų viceprezidentu, buvo atsakingas už finansinių institucijų veiklą. Vieną kadenciją buvo atsakingas už bendradarbiavimą su švietimo įstaigomis. Nuo 2007 m. yra šių rūmų revizijos komisijos pirmininkas.

1984-1990 m. buvo komunistų partijos narys. 1992 m. tapo vienu iš Lietuvos centro sąjungos steigėjų (dab. Liberalų ir centro sąjunga). Nuo tada yra šios partijos narys, jai atstovavo Panevėžio miesto savivaldybės taryboje 1997–2000 m.

Šeima: vedęs, iš pirmosios santuokos turi suaugusią dukrą ir sūnų. Su dabartine žmona auginu du sūnus.

## Nuorodos

* E. Žukausko biografija 
* E. Žukausko interviu, 2011 m. 

|-
Egidijus Žukauskas

**Egidijus [[Žukauskas]]**:

* Egidijus Žukauskas (1961) – verslininkas, pedagogas
* Egidijus Žukauskas (1972) – futbolininkas
Hanne Krogh

**Hanne Krogh** (g. 1956 m. sausio 24 d. Haugesiunde) – Norvegijos dainininkė ir aktorė, dueto Bobbysocks narė, laimėjusi 1985 m. Eurovizijos dainų konkursą.

Pirmąjį albumą įrašė 1970 metais, kai jai buvo 14 metų. 1971 metais atlikėja laimėjo Norvegijos *Melodi Grand Prix* atrankoje į Euroviziją, su pop stiliaus balade „Lykken er…“. Eurovizijoje ji užėmė septynioliktą (priešpaskutinę) vietą. Po 14 metų kaip dueto Bobbysocks narė, laimėjo konkursą su 123 taškais, atliekant dainą „La det swinge“. Ji taip pat dar kartą atstovavo Norvegijai kaip kvarteto Just 4 Fun narė 1991 m. Eurovizijoje.

Šiuo metu Hanne yra išleidusi 19 albumų ir per 30 singlų.

## Diskografija
* *Hanne Krogh* (1978)
* *Nærbilde* (1980)
* *Alene* (1982)
* *Nordens vakreste* (1982)
* *Under samme sol* (1983)
* *Julens vakreste* (1983)
* *Bobbysocks* (1984/85)
* *Hanne* (1989)
* *Ta meg til havet* (1992)
* *40 beste* (1994)
* *Prøysens barnesanger* (1995)
* *Julestjerner* (1996)
* *Reisen til den levende parken* (1997)
* *Vestavind* (1998)
* *Egners barnesanger* (1999)
* *God jul – Hannes beste julesanger* (2000)
* *Sanger fra barnas skattkammer* (2002)
* *Ved juletid* (2002)
* *God jul – Hannes beste julesanger* (pakartotinai išleistas) (2006)
* *Barnas nasjonalskatt* (2012)

## Nuorodos

* Oficiali svetainė

|-
Bururio provincija

**Bururio provincija** (, ) – viena iš Burundžio provincijų. Yra šalies vakaruose, prie Tanganikos ežero. Administracinis centras – Bururis.

Provincijoje yra Bururio miško, Rumongės ir Kigvenos gamtos rezervatai, čia yra viena iš laikomų Nilo ištakų.

## Administracinis suskirstymas

Provincija yra padalinta į 9 komunas:
* Burambio komuna
* Bururio komuna
* Bujengero komuna
* Matanos komuna
* Mugambos komuna
* Rumongės komuna
* Rutovu komuna
* Songos komuna
* Vjandos komuna
Makambos provincija

**Makambos provincija** (, ) – viena iš Burundžio provincijų. Yra šalies pietuose, prie Tanganikos ežero, turi sieną su Tanzanija. Administracinis centras – Makamba.

## Administracinis suskirstymas

Provincija yra padalinta į 6 komunas:
* Kajogoro komuna
* Kibago komuna
* Mabandos komuna
* Makambos komuna
* Njanza-Lako komuna
* Vugizo komuna
Rutanos provincija

**Rutanos provincija** (, ) – viena iš Burundžio provincijų. Yra šalies pietuose, prie sienos su Tanzanija. Administracinis centras – Rutana.

## Administracinis suskirstymas

Provincija yra padalinta į 6 komunas:
* Bukembos komuna
* Giharo komuna
* Gitangos komuna
* Mpingos-Kavojės komuna
* Musongačio komuna
* Rutanos komuna